CELEX: E2015P0022
Language: et
Date: 2015-08-17 00:00:00
Title: EFTA järelevalveameti 17. augustil 2015. aastal Liechtensteini Vürstiriigi vastu algatatud hagi (Kohtuasi E-22/15)

10.12.2015   
            
            
               ET
            
            
               Euroopa Liidu Teataja
            
            
               C 410/7
            
         EFTA järelevalveameti 17. augustil 2015. aastal Liechtensteini Vürstiriigi vastu algatatud hagi
   (Kohtuasi E-22/15)
   (2015/C 410/06)
   EFTA järelevalveamet, Rue Belliard 35, 1040 Brüssel, Belgia, keda esindavad Markus Schneider, Clémence Perrin ja Íris Ísberg, on algatanud 17. augustil 2015. aastal EFTA kohtus hagi Liechtensteini Vürstiriigi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et jättes vastu võtmata meetmed, mida on vaja Euroopa Majanduspiirkonna lepingu II lisa XIII peatüki punktis 15q osutatud õigusakti (Euroopa Parlamendi ja nõukogu 8. juuni 2011. aasta direktiiv 2011/62/EL, millega muudetakse direktiivi 2001/83/EÜ (inimtervishoius kasutatavaid ravimeid käsitlevate ühenduse eeskirjade kohta) seoses vajadusega vältida võltsitud ravimite sattumist seaduslikku tarneahelasse) ning (Euroopa Parlamendi ja nõukogu 25. oktoobri 2012. aasta direktiiv 2012/26/EL, millega muudetakse seoses ravimiohutuse järelevalvega direktiivi 2001/83/EÜ), mida on kohandatud EMP lepingu protokolliga nr 1, on Liechtensteini Vürstiriik jätnud täitmata oma kohustused, mis tulenevad kõnealuste õigusaktide artiklist 2 ja EMP lepingu artiklist 7,
            
         
               2.
            
            
               kohustaks Liechtensteini Vürstiriiki kandma menetluskulud.
            
         
      Õiguslik ja faktiline taust ning hagi toetuseks esitatud väited
   
   
               —
            
            
               Hagi käsitleb asjaolu, et Liechtensteini Vürstiriik ei ole 11. aprilliks 2015 täitnud EFTA järelevalveameti 11. veebruari 2015. aasta põhjendatud arvamust, mis käsitleb Euroopa Parlamendi ja nõukogu 8. juuni 2011. aasta direktiivi 2011/62/EL, millega muudetakse direktiivi 2001/83/EÜ (inimtervishoius kasutatavaid ravimeid käsitlevate ühenduse eeskirjade kohta) seoses vajadusega vältida võltsitud ravimite sattumist seaduslikku tarneahelasse,
               ning
               
                  Euroopa Parlamendi ja nõukogu 25. oktoobri 2012. aasta direktiiv 2012/26/EL (millega muudetakse seoses ravimiohutuse järelevalvega direktiivi 2001/83/EÜ), edaspidi „direktiiv”, millele viidatakse EMP lepingu II lisa XIII peatüki punktis 15q ja mida on lepinguga kohandatud selle protokolli nr 1 alusel, Liechtensteini Vürstiriigi siseriiklikus õiguses rakendamata jätmist.
            
         
               —
            
            
               EFTA järelevalveamet väidab, et Liechtenstein ei ole täitnud direktiivide artiklist 2 ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata meetmed, mida on vaja direktiivide rakendamiseks.